DIRECȚIA BIODIVERSITATE

Nr. înreg.: 182429/18.05.2022

Ref: Referat de aprobare pentru proiectul de Ordin pentru aprobarea derogării în scop științific pentru unele specii de pești de interes comunitar

**REFERAT DE APROBARE**

Prezentul referat de aprobare este elaborat în conformitate cu prevederile art. 6 alin. (3) şi art. 30 alin. (1) lit. c) şi alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, reprezentând instrumentul de prezentare şi motivare a proiectului de ordin privind aprobarea derogării în scop științific pentru unele specii de pești de interes comunitar. Acest proiect de ordin acordă derogarea pentru capturarea unor exemplare din specii de faună sălbatică în baza procedurii de acordare a derogărilor de la măsurile de protecție strictă a speciilor de floră și faună sălbatică, în scopul cercetării științifice.

O prioritate majoră în strategia autorității publice centrale pentru protecția mediului este conservarea durabilă a speciilor de faună sălbatică, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările și completările ulterioare, de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Derogarea este solicitată în scopul desfășurării acțiunilor de cercetare care vizează monitorizarea stării de conservare a speciilor de pești de interes comunitar menționate mai jos, cu scopul continuării, respectiv finalizării activităților de monitorizare în vederea îndeplinirii obiectivelor proiectului „*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor și habitatelor de interes comunitar din România și raportarea în baza articolului 17 al Directivei Habitate 92/43/CEE”.*

Exemplarele din speciile de faună sălbatică vor fi capturate, inventariate, monitorizate, după caz marcate, eliberate în cel mai scurt timp, în condiții de maximă securitate.

Ținând cont de cele menționate anterior și având avizul favorabil al Academiei Române transmis prin adresa nr. 4734/04.05.2022, de asemenea, avizul favorabil al Agenției Nationale pentru Arii Naturale Protejate nr. 53/26.04.2022 și al Administrației Rezervației Biosferei „Delta Dunării” nr. 154 din 13.04.2022, s-a elaborat proiectul de Ordin pentru aprobarea derogării în scop științific pentru speciile de pești de interes comunitar menționate în tabelul de mai jos, pe care îl supunem spre aprobare:

|  |  |  |  |  |  |
| --- | --- | --- | --- | --- | --- |
| **Nr.****crt.** | **Speciile** | **Numărul exemplarelor** | **Stadiul de dezvoltare (ouă, larve imature, plantule sau adulți, pui, animale adulte)** | **Starea exemplarelor înaintea prelevării (vii, moarte, rănite, cu dizabilități)** | **Starea exemplarelor după prelevare (vii, moarte, rănite, cu dizabilități)** |
|  |  ***Acipenser gueldenstaedtii***nisetru | 115 | Adulți + juvenili | Vii | Vii |
|  |  ***Acipenser ruthenus***cegă | 115 | Adulți + juvenili | Vii | Vii |
|  |  ***Acipenser stellatus*** păstrugă | 150 | Adulți + juvenili | Vii | Vii |
|  | ***Alosa immaculata***scrumbia de Dunăre | 750 | Adulți + juvenili | Vii | Vii |
|  | ***Alosa tanaica***rizeafcă | 750 | Adulți + juvenili | Vii | Vii |
|  | ***Aspius aspius***avat | 750 | Adulți + juvenili | Vii | Vii |
|  | ***Barbus barbus***mreană | 750 | Adulți + juvenili | Vii | Vii |
| 1. \*
 | ***Barbus petenyi***mreană vânătă | 750 | Adulți + juvenili | Vii | Vii |
| ***Barbus carpathicus***mreană patată | 750 | Adulți + juvenili | Vii | Vii |
| ***Barbus biharicus***mreană de Bihor | 750 | Adulți + juvenili | Vii | Vii |
|  | ***Cobitis elongata***fâsă mare | 225 | Adulți + juvenili | Vii | Vii |
|  | ***Cobitis elongatoides***zvârlugă | 750 | Adulți + juvenili | Vii | Vii |
|  | ***Cottus gobio***zglăvoacă | 1000 | Adulți + juvenili | Vii | Vii |
|  | ***Cottus transsilvaniae***zglăvoaca transilvăneană | 75 | Adulți + juvenili | Vii | Vii |
|  | ***Eudontomyzon danfordi***chișcar carpatic | 450 | Adulți + larve | Vii | Vii |
|  | ***Eudontomyzon mariae***chișcar de râu | 225 | Adulți + larve | Vii | Vii |
|  | ***Eudontomyzon vladykovi***chișcar mic | 40 | Adulți + larve | Vii | Vii |
|  | ***Gymnocephalus baloni***ghiborț de râu | 225 | Adulți + juvenili | Vii | Vii |
|  | ***Gymnocephalus schraetzer***răspăr | 225 | Adulți + juvenili | Vii | Vii |
|  | ***Hucho hucho***lostriță | 38 | Adulți + juvenili | Vii | Vii |
|  | ***Huso huso***morun | 75 | Adulți + juvenili | Vii | Vii |
|  | ***Misgurnus fossilis***țipar | 750 | Adulți + juvenili | Vii | Vii |
|  | ***Pelecus cultratus***sabiță | 750 | Adulți + juvenili | Vii | Vii |
|  | ***Rhodeus amarus***boarță | 1000 | Adulți + juvenili | Vii | Vii |
|  | ***Romanichthys valsanicola***asprete | 8 | Adulți + juvenili | Vii | Vii |
|  | ***Romanogobio kesslerii***porcușorul de nisip | 750 | Adulți + juvenili | Vii | Vii |
|  | ***Romanogobio uranoscopus***porcușorul de vad | 750 | Adulți + juvenili | Vii | Vii |
|  | ***Romanogobio vladykovi***porcușorul de șes | 750 | Adulți + juvenili | Vii | Vii |
|  | ***Sabanejewia balcanica***câră | 750 | Adulți + juvenili | Vii | Vii |
|  | ***Sabanejewia bulgarica***dunăriță | 750 | Adulți + juvenili | Vii | Vii |
|  | ***Sabanejewia vallachica***câră de Muntenia | 750 | Adulți + juvenili | Vii | Vii |
|  | ***Telestes souffia***clean dungat | 150 | Adulți + juvenili | Vii | Vii |
|  | ***Thymallus thymallus***lipan | 225 | Adulți + juvenili | Vii | Vii |
|  | ***Umbra krameri***țigănuș | 225 | Adulți + juvenili | Vii | Vii |
|  | ***Zingel streber***fusar | 450 | Adulți + juvenili | Vii | Vii |
|  | ***Zingel zingel***pietrar | 450 | Adulți + juvenili | Vii | Vii |

\* cele 3 specii sunt raportate sub denumirea *Barbus meridionalis and others*. Se recomandă monitorizarea stării de conervare pentru toate cele 3 specii cu scopul de a actualiza checklist-ul speciilor de pești de interes comunitar și respectiv realizarea unei raportări viitoare separat pentru fiecare specie.

Capturarea speciilor sus menționate se va face la nivel național, pe toate cursurile de apă, inclusiv în peste 547 de puncte de monitorizare din situri de importanță comunitară, cu respectarea eticii profesionale și a procedurii de monitorizare a speciilor de interes comunitar.

Pentru speciile de sturioni (*Acipenser gueldenstaedtii-nisetru, Acipenser nudiventris –viză, Acipenser ruthenus-cegă, Acipenser stellatus-păstrugă și Huso huso-morun)* acțiunile vor viza capturarea, marcarea, eliberarea precum și monitorizarea cu ajutorul telemetriei ultrasonice și a sistemelor de monitorizare brevetate de către experții INCDPM a comportamentului și migrațiilor de pe cursul Dunării efectuate de aceste specii cu scopul reproducerii.

Pentru speciile care se recoltează din perimetrul Administrației Rezervației Biosferei “Delta Dunării” (ARBDD), se vor respecta condițiile următoare:

a) titularul activității notifică ARBDD cu două săptămâni înainte intenția de a demara activitatea în perimetrul RBDD; această acțiune să se desfășoare doar în prezența unui reprezentant al Comisariatului RBDD;

b) este necesară solicitarea și obținerea de către titularul activității a Permisului de desfășurare a activității de la ARBDD, permis care va fi eliberat anual;

c) în cazul unui eveniment care pune în pericol mediul, se va anunța imediat și ARBDD, pe lângă autoritățile de protecție a mediului menționate la art. 2;

d) raportul referitor la rezultatele proiectului va fi transmis și ARBDD

Pentru motivele invocate mai sus, vă rugăm să aprobați prezentul proiect de ordin.

Cu stimă,

 **DIRECTOR**

 **Daniela DRĂCEA**

 Roxana Ionescu, director adjunct

 Întocmit: Adriana Ivănuș, consilier superior

Elaborat: Adriana Ivănuș